Fortsatte ornithologiske Meddelelser (1903) 
fra Grønland. 
Af 
O. Helms. 
Hertil 3 Kort. 
Ti Udarbejdelsen af denne Afhandling har Carlsbergfondet 
overladt mig til Benyttelse og Offentliggørelse Meddelelserne om Fugle 
i Knud Poulsens Rapporter fra Ekspeditionen til Østgrønland i 
1898—99 under Amdrups Ledelse, Zoologisk Museum har til- 
ladt mig at benytte og meddele om de Fugle, der i de senere Aar 
ere komne til Museet fra Angmagsalikegnen, og Meteorologisk 
Institut har meddelt mig en Del af Institutet udregnede Middeltal 
efter Iagttagelserne i Angmagsalik; herfor bringer jeg de paa- 
gældende Institutioner min Tak. 
I Nomenklatur og Systematik har jeg væsentlig fulgt H.Winges 
Bog ,,Grønlands Fugle". 
A. Meddelelser fra Østgrønland. 
Grønlands Østkyst regnet fra Kap Farvel mod Syd til Navy 
Cliff mod Nord bestaar af en smal, oftest lidet indskaaret Strimmel 
af et stejlt Bjærgland, indad begrænset af Indlandsisen, der paa 
mange Steder gaar helt ud til Havet, udad med bratte Sider gaaende 
ned i et Hav, der mindst 8 Maaneder om Aaret er fyldt af Is, og 
hvor der kun sjældent som paa Vestkysten findes en Skærgaard af 
Øer, der give Læ for Kystlandet indenfor. Plantevækst og Dyreliv 
er langt sparsommere her end paa Vestkysten; for Fuglenes Ved- 
